[{"text_idx": "#000000", "text": "Toitumisteadlased manitsevad, et hea tervise huvides peaks iga pa\u0308ev so\u0308o\u0308ma 5 erinevat sorti ko\u0308o\u0308gi- ja puuvilju, soovitavalt pool sellest toorelt. Paraku na\u0308itas Tervisearengu Instituudi korraldatud toitumisteemaline ku\u0308sitlus, et suur osa eestimaalastest so\u0308o\u0308b ko\u0308o\u0308givilju ilmselgelt liiga va\u0308he."}, {"text_idx": "#000001", "text": "Selge see, et paar kurgiviilu vo\u0303ileival vo\u0303i mo\u0303ned rohelised salatilehed prae ko\u0303rval ei ole piisav. Mida siis teha? Tuleb o\u0303ppida maitsvaid, toitvaid ja tervislikke ko\u0308o\u0308giviljatoite valmistama! Na\u0308iteks salateid."}, {"text_idx": "#000002", "text": "Vo\u0303ib ju tunduda, et mis tarkust siin tarvis \u2013 hakid va\u0308rske kraami kaussi, siristad pisut o\u0303li-a\u0308a\u0308dikat peale ja ongi valmis. Kindlasti on see parem kui mitte midagi, kuid ko\u0303htu eriti ei ta\u0308ida ja pikapeale la\u0308heb igavaks ka."}, {"text_idx": "#000003", "text": "Igau\u0308hest vo\u0303ib saada salatimeister! O\u0303pitoas saab selgeks nii salativalmistamise kunst kui ka teadus. Kogenud salatimeistrite nipid pealekauba."}, {"text_idx": "#000004", "text": "O\u0303pitoas saavad kummutatud mitmed salatitega seotud mu\u0308u\u0308did ja eelarvamused. Muuhulgas saad kinnitust, et..."}, {"text_idx": "#000005", "text": "on olemas toitvaid ja ko\u0303htuta\u0308itvaid salateid, mis sobivad ka po\u0303hitoiduks\nsalat ei pea tingimata olema toores ja ku\u0308lm\nsalatikastmeid ei ole mo\u0303istlik poest osta"}, {"text_idx": "#000006", "text": "O\u0303pitoas veendud, et salatitegu ei ole keeruline ega vo\u0303ta palju aega. U\u0308histo\u0308o\u0308s komponeerime 5 salatit koos erinevat tu\u0308u\u0308pi kastmetega. Nende hulgas ka selliseid, mis sobivad iseseisvaks toidukorraks. Kindlasti vo\u0303tame ette klassikalise Caesari salati."}, {"text_idx": "#000007", "text": "Juttu tuleb mo\u0303istagi hoopis enamast \u2013 tegelikult ko\u0303igest, mis osalejaid huvitab ja on seotud salatitega vo\u0303i tervisliku toiduga laiemalt. Mo\u0303ned huvitavad teemad on na\u0308iteks:"}, {"text_idx": "#000008", "text": "missuguseid salatikomponente peaks kindlasti koos kasutama, et nende kasulikud omadused paremini mo\u0303jule pa\u0308a\u0308seksid\nmis vo\u0303iks kuuluda tubli salatimeistri ku\u0308lmiku-ko\u0308o\u0308gikapi-sahvri standardvarustusse, et iga kell salatiteoks valmis olla\nkuidas tark salatimeister saab arukalt tegutsedes aega tublisti kokku hoida\nkuidas to\u0303rksaid meesterahvaid ja pirtsakaid lapsi salatitest vaimustuma panna"}, {"text_idx": "#000009", "text": "O\u0303pituba juhendab Riina Quak, kes on toitumistarkust ammutanud lisaks tarkadele raamatutele ja erinevatele kokakursustele Annely Sootsi Tervisekoolis toitumisno\u0303ustamise o\u0303ppes. Tal on pikaajaline kogemus koolitaja ja o\u0303pitubade la\u0308biviijana Viimsi terviseedenduskeskuses Harmoonikum. Riina juhendab seltskondlikke u\u0308hiskokkamisi Laitse Lossi ko\u0308o\u0308gisalongis"}, {"text_idx": "#000011", "text": "O\u0303pitoa osalustasu on 20 \u20ac. See sisaldab lisaks omandatud kasulikele teadmistele ja praktilistele oskustele ka tublit salatiko\u0303huta\u0308it ning retseptivihikut. Boonusteks on vo\u0303imas inspiratsioonilaeng ning enesega rahulolu, et o\u0303htupoolik sai veedetud meeldivalt ja kasulikult."}, {"text_idx": "#000012", "text": "Lisainfo: info@toitumistarkus.ee vo\u0303i 53486458 (Riina)"}, {"text_idx": "#000013", "text": "Meie po\u0303himo\u0303tted Tervislik toitumine on meie eriala, harrastus ja kirg.\nToitumistarkuse portaal su\u0308ndis soovist jagada oma kogutud teadmisi ja leitud lahendusi."}, {"text_idx": "#000014", "text": "Tervislik toitumine on meie eriala, harrastus ja kirg.\nToitumistarkuse portaal su\u0308ndis soovist jagada oma kogutud teadmisi ja leitud lahendusi."}, {"text_idx": "#000015", "text": "Vastutus Toitumistarkuse portaalis avaldatud teave on soovitusliku iseloomuga ning ei asenda arsti poolt ma\u0308a\u0308ratud ravi."}, {"text_idx": "#000016", "text": "Toitumistarkuse portaalis avaldatud teave on soovitusliku iseloomuga ning ei asenda arsti poolt ma\u0308a\u0308ratud ravi."}]